[{"text_idx": "#000000", "text": "Ffermio yw\u2019r cyflogwr mwyaf yn y byd ond nid yw miliynau o bobl sy\u2019n byw ac yn gweithio ar ffermydd tyddynwyr yn ennill digon i ddarparu ar gyfer naill ai eu hunain neu eu teuluoedd. Yn aml, y cymunedau hyn yw\u2019r rhai sy\u2019n cael eu heffeithio fwyaf gan newid hinsawdd er eu bod wedi gwneud y lleiaf i gyfrannu ato."}, {"text_idx": "#000001", "text": "Mae Masnach Deg yn fudiad byd-eang sy\u2019n rhoi pobl a\u2019r blaned o flaen elw. Pan fydd cynhyrchwyr yn derbyn pris teg am eu nwyddau mae\u2019n arwain at well amgylchedd gwaith a gwell ansawdd bywyd iddynt hwy a\u2019u teuluoedd. Mae Masnach Deg yn cymryd agwedd gyfannol trwy gysylltu cynhyrchwyr a defnyddwyr trwy wneud cadwyni cyflenwi yn fwy eglur a cynnig gwell dewisiadau ar gyfer siopa\u2019n gyfrifol. Dylai cyfiawnder, tegwch a datblygu cynaliadwy fod wrth wraidd strwythurau masnach gyfartal ac mae Masnach Deg yn bartneriaeth ar gyfer newid a datblygu trwy fasnach."}, {"text_idx": "#000002", "text": "Mae Masnach Deg yn cefnogi ei phartneriaid i gymryd perchnogaeth o\u2019u busnes ac i rymuso gweithwyr i reoli eu dyfodol eu hunain a chydweithio\u2019n ddemocrataidd. Pan fydd hyn yn digwydd, mae cynhyrchwyr yn fwy tebygol o ddewis datblygu arferion ffermio cynaliadwy a all helpu i liniaru\u2019r difrod parhaus a achosir gan newid hinsawdd. Mae Masnach Deg hefyd yn cefnogi prosiectau datblygu cymunedol, addysg ac iechyd a hawliau dynol i bobl yn fyd-eang."}, {"text_idx": "#000005", "text": "Mae Masnach Deg yn cysylltu ffermwyr a gweithwyr a\u0302 defnyddwyr a busnesau ledled y byd i sicrhau bod pawb yn derbyn bargen deg. Mae Masnach Deg yn gweithio gyda chynhyrchwyr cynhyrchion sylfaenol i sicrhau eu bod yn derbyn cyflog teg a bod eu hawliau a\u2019u diogelwch yn cael eu cynnal, yn unol a\u0302 chanllawiau masnach deg."}, {"text_idx": "#000006", "text": "Mae\u2019r system Masnach Deg yn cynnwys:"}, {"text_idx": "#000007", "text": "dros 25 o sefydliadau Masnach Deg a sefydliadau marchnata cenedlaethol\nFLOCERT (y prif ardystiwr annibynnol ar gyfer Masnach Deg)"}, {"text_idx": "#000008", "text": "Mae\u2019r system hon yn rheoleiddio ac yn gweithredu\u2019r marc Masnach Deg mae llawer ohonom yn adnabod."}, {"text_idx": "#000009", "text": "Mae dros 6,000 o gynhyrchion wedi\u2019u hardystio fel \u2018Masnach Deg\u2019 ac yn cydymffurfio a\u0302 safonau rhyngwladol caeth. Sefydliad Masnach Deg yw\u2019r gyfundrefn yn y DU ar gyfer Masnach Deg a sefydlwyd ei logo cyfarwydd ym 1992. Mae\u2019r Marc Masnach Deg yn gwarantu:"}, {"text_idx": "#000010", "text": "Isafswm pris y cytunwyd arno gyda chynhyrchwyr, a fydd yn talu\u2019r cost cynhyrchu o leiaf\nPremiwm ychwanegol y gellir ei fuddsoddi mewn prosiectau sy\u2019n gwella datblygiad cymdeithasol, economaidd ac amgylcheddol\nMae rhwydweithiau cynhyrchwyr yn darparu cefnogaeth a hyfforddiant am ddim\nPwyllgor cydweithredol neu bwyllgor gweithwyr sy\u2019n caniata\u0301u i fenywod chwarae ro\u0302l weithredol\nAmodau gwaith diogel a theg\nDulliau cynhyrchu amgylcheddol gyfrifol a chynaliadwy."}, {"text_idx": "#000012", "text": "Mae dros 450 o sefydliadau yn aelodau gwarantedig o Sefydliad Masnach Deg y Byd, a gallant ddefnyddio\u2019r label aelod gwarantedig ar eu cynhyrchion. Mae Sefydliad Masnach Deg y Byd yn cynnal dilysu a monitro i sicrhau bod yr egwyddorion hyn yn cael eu cynnal. Rhaid i aelodau ddangos eu bod yn cwrdd a\u0302 10 Egwyddor Masnach Deg, sy\u2019n nodi\u2019r ffyrdd y mae Mentrau Masnach Deg yn cael eu sefydlu ac yn ymddwyn i sicrhau eu bod yn rhoi pobl a\u2019r blaned yn gyntaf."}, {"text_idx": "#000013", "text": "15 ffordd o ddathlu Masnach Deg y 15 mlynedd yma"}]